CELEX: 52005PC0282
Language: da
Date: 2005-06-22
Title: Ændret forslag til Europa-Parlamentets og Rådets direktiv om beskyttelse af grundvandet mod forurening (forelagt af Kommissionen i henhold til EF-traktatens artikel 250, stk. 2)

KOMMISSIONEN FOR DE EUROPÆISKE FÆLLESSKABER
                                            Bruxelles, den 22.6.2005
                                            KOM(2005) 282 endelig
                                            2003/0210 (COD)
                              Ændret forslag til
         EUROPA-PARLAMENTETS OG RÅDETS DIREKTIV
               om beskyttelse af grundvandet mod forurening
   (forelagt af Kommissionen i henhold til EF-traktatens artikel 250, stk. 2)
DA                                                                            DA
 ---pagebreak---                                                          2003/0210 (COD)
                                          Ændret forslag til
                      EUROPA-PARLAMENTETS OG RÅDETS DIREKTIV
                           om beskyttelse af grundvandet mod forurening
   Den 28. april 2005 stemte Europa-Parlamentet ved førstebehandlingen om de
   ændringsforslag, der var blevet fremsat til forslaget til Europa-Parlamentets og Rådets
   direktiv om beskyttelse af grundvandet mod forurening (COM(2003)550 endelig).
   Ifølge EF-traktatens artikel 250, stk. 2, kan Kommissionen, så længe Rådet ikke har truffet
   afgørelse, ændre sit forslag under hele forløbet af de procedurer, der fører frem til vedtagelse
   af en fællesskabsretsakt.
   Kommissionen afgiver herefter udtalelse om de ændringsforslag, Europa-Parlamentet har
   vedtaget.
   1.       SAGSFORLØB:
   Forelæggelse af forslaget for Rådet og Europa-Parlamentet (COM(2003)550 endelig -
   2003/0210(COD)) i overensstemmelse med traktatens artikel 175, stk. 1: 19. september 2003
   Det Europæiske Økonomiske og Sociale Udvalgs udtalelse: 31. marts 2004
   Regionsudvalgets udtalelse: 12.02.2004
   2.       FORMÅLET MED KOMMISSIONENS FORSLAG
   Grundvandet er en vigtig naturlig ressource, som hovedsageligt bruges til drikkevand,
   industrien og landbruget. Det har også en stor miljømæssig værdi, idet det indgår i et samspil
   med overfladevand og vådområder, og det er dermed en væsentlig del af vandkredsløbet, som
   bør beskyttes.
   Beskyttelse af grundvandet mod forurening har været genstand for fællesskabslovgivning
   siden 1980, herunder i den senere tid bl.a. i rammedirektivet for vand, som blev vedtaget i
   2000.
   Der mangler dog klare kriterier for fastlæggelsen af miljøkvalitetsmålsætninger for
   grundvand, herunder navnlig for god kemisk tilstand. Desuden er der brug for særlige
   foranstaltninger til forebyggelse og kontrol med grundvandsforurening. Det blev erkendt, da
   man nåede til enighed om rammedirektivet for vand, og direktivets artikel 17 pålagde
   Kommissionen at fremlægge et forslag herom.
   På denne baggrund og efter omfattende høring af interesseparterne fremlagde Kommissionen
   et forslag til et nyt direktiv om beskyttelse af grundvandet mod forurening i september 2003
   (COM(2003)550). Forslaget har følgende hovedpunkter:
DA                                                 2                                                DA
 ---pagebreak---    • En ordning for overholdelse af bestemmelserne vedrørende vurdering af god kemisk
      tilstand for grundvand for et begrænset antal forurenende stoffer, som der findes
      fællesskabsnormer for
   • kriterier for vurdering af den kemiske tilstand for grundvand, som bygger på
      miljøkvalitetsnormer, som opstilles af medlemsstaterne på passende niveau (nationale
      organer eller organer med ansvar for floder eller grundvand), alt efter de naturlige
      variationer i grundvandsforholdene, konstaterede belastninger og relevante kemiske stoffer
   • kriterier for konstatering af væsentlige stigningstendenser i koncentrationerne af
      forurenende stoffer i grundvandet og fastlæggelse af indsatspunkter for at vende
      tendenserne
   • foranstaltninger til forebyggelse eller begrænsning af direkte og navnlig indirekte tilførsel
      af forurenende stoffer til grundvandet.
   Forslaget indeholder tydelige specifikationer, som sikrer, at miljømålsætningerne i
   rammedirektivet for vand opfyldes for så vidt angår grundvand. Samtidig tilvejebringer
   forslaget den rette balance mellem de opgaver, der skal løses på fællesskabsniveau og dem,
   der bedst løses af medlemsstaterne.
   3.        KOMMISSIONENS HOLDNING TIL PARLAMENTETS ÆNDRINGSFORSLAG
   Den 28. april 2005 vedtog Europa-Parlamentet 89 af de 123 fremlagte ændringer. For
   ændringerne 1, 15, 18, 29, 38, 58, 71 og 88 var stemmeafgivelsen delt. Kun den første del af
   ændring 58 blev støttet af parlamentsmedlemmerne. De andre ændringer blev ikke berørt af
   den delte stemmeafgivelse.
   Kommissionen finder, at en lang række af Parlamentets ændringsforslag kan accepteres fuldt
   ud, principielt eller delvis, da de afklarer og forbedrer Kommissionen forslag, navnlig
   vedrørende ordningen for overholdelse af bestemmelserne vedrørende god kemiske tilstand
   for grundvand.
   Kommissionens holdning til Europa-Parlamentets ændringer gennemgås nærmere i det
   følgende:
   3.1.      Ændringer, som Kommissionen har accepteret i deres helhed
   Ændring 1 indebærer en ændring af forslagets titel, så det tydeligt fremgår, at forslaget kun
   handler om kemisk forurening af grundvand. Det er i tråd med målene i rammedirektivet for
   vand 2000/60/EF (rammedirektivet).
   Ændring 5 tydeliggør teksten i betragtning 3 og kan accepteres, da den er i overensstemmelse
   med rammedirektivets bestemmelse om at forhindre forringelse.
   Ændringsforslag 9, som omfatter en ny betragtning om grundvandskvalitetskravs
   konsekvenser for miljøbeskyttelsesniveauet og realiseringen det indre marked, kan accepteres.
   Ændring 13 indsætter en ny betragtning om lagring og genvinding af grundvand, som
   tydeliggør rammedirektivets bestemmelser, og som derfor fuldt ud kan accepteres. Ændring
   14, en anden ny betragtning om sammenligneligheden af overvågningsresultater, kan også
   accepteres og er i tråd med ændring 41 og rammedirektivets bilag V.
DA                                               3                                                 DA
 ---pagebreak---    Den nye definition af baggrundskoncentration, der indføres ved ændring 22, kan accepteres
   og er i tråd med ændring 71.
   Med ændring 25 foreslås tilføjelse af ny tekst i overskriften på artikel 3, hvilket kan
   accepteres (kriterierne vedrører nemlig både vurdering og klassificering af god kemisk
   tilstand for grundvand).
   Ændring 91 bestemmer, at hvis den naturlige baggrundskoncentration af forurenende stoffer i
   en eller flere grundvandsforekomster ligger over de kvalitetskrav, som er fastlagt i bilag I eller
   II (dvs. nationalt fastsatte standarder), bør der tages hensyn til dette baggrundsniveau ved
   bestemmelsen af grænsen mellem ringe og god kemisk tilstand for grundvand. Dette kan
   Kommissionen acceptere.
   Ændring 29 (knyttet til ændring 28) kan accepteres, idet den tydeliggør den retlige situation i
   forbindelse med vurdering af kemisk tilstand for grundvand.
   Ændring 35, som sletter artikel 4, stk. 3, kan accepteres, da denne bestemmelse medtages i
   ændring 36 (se nedenstående bemærkninger).
   For så vidt angår artikel 5, tydeliggør ændring 37, at ændringer i koncentrationer, som skyldes
   naturlige geologiske processer, ikke behandles her, hvilket forbedrer forslagets tekst. Ændring
   38 kan accepteres og er forenelig med accept af ændring 24. Endelig kan henvisningen til
   specifik tendensvurdering og begrænsning af spredningen fra punktforureningskilder i
   ændring 39 også accepteres.
   Ændringen af titlen på artikel 6, som foreslås i ændring 42, kan accepteres og er i
   overensstemmelse med rammedirektivets bestemmelser (artikel 4, stk. 1, litra b), punkt i)).
   Ændring af “til” til “og” i artikel 8, som det foreslås i ændring 55, kan accepteres. Det er
   ganske rigtigt begge bilag, der kan tilpasses til den videnskabelige og tekniske udvikling.
   For så vidt angår bilag I, kan ændringerne af hovedtitlen og titlen på del B, som foreslås i
   ændring 57 og 59, accepteres.
   Ændring 60 kan accepteres, idet henvisningen til bestemmelserne i direktiv 96/676/EØF
   (nitratdirektivet) er tilstrækkelig.
   Den pesticidstandard på 0,5 µg/l, som foreslås i ændring 63, er afledt af direktiv 91/414/EØF
   og kan accepteres. Ændring 64 kan også accepteres, da den er i fuld overensstemmelse med
   rammedirektivets bestemmelser.
   Den skelnen mellem syntetiske stoffer og indikatorer (i stedet for forurenende stoffer), som
   foreslås i ændring 90, kan accepteres af Kommissionen.
   Tilføjelsen om anvendelse af grundvandet til udvinding af vand, der er bestemt til
   menneskeligt forbrug, kan accepteres set i sammenhæng med ændring 68. Sletning af afsnit
   2.3 i del B af bilag III, som det foreslås i ændring 72, kan accepteres, ud fra det princip, at
   omkostninger skal der tages hensyn til ved iværksættelsen af foranstaltninger frem for, når der
   fastsættes kvalitetskrav for grundvand.
   Hvad angår bilag IV, kan ændring 73, som sammenkæder artikel 5 og bilag IV og den del af
   ændring 74, som vedrører evaluering af målingerne, accepteres. Ændring 75 om
DA                                                  4                                                 DA
 ---pagebreak---    tendensanalyse af grundvandskvaliteten efter en statistisk fremgangsmåde kan også
   accepteres.
   Ændring 81, som vedrører risici, der skal tages hensyn til i forbindelse med foranstaltninger
   til at vende tendenser, kan også accepteres. Endelig gør ændring 82 og 87 teksten om at vende
   tendenser tydeligere og kan også accepteres.
   3.2.      Ændringer, som Kommissionen har accepteret delvis og/eller i princippet
   Ændring 2 ændrer teksten i betragtning 1 og indføjer en ny sætning. Den første del af
   ændringen kan ikke accepteres, da den ikke er i overensstemmelse med de principper for
   beskyttelse af grundvandet, som er nedfældet i rammedirektivet for vand, som ser beskyttelse
   af grundvandet som led i en bredere beskyttelse af de dertil knyttede akvatiske økosystemer
   eller afhængige terrestriske økosystemer. Den anden del af ændringsforslaget er i tråd med
   rammedirektivets miljømålsætninger og dets artikel 7 og kan derfor accepteres. Den vil
   herefter lyde:
   (1) Grundvand er en værdifuld naturressource, som skal beskyttes mod kemisk forurening.
   Dette er navnlig vigtigt i forbindelse med grundvandsafhængige økosystemer og i
   forbindelse med anvendelse af grundvand til vandforsyning med sigte på menneskeligt
   forbrug.
   Ændring 6 indføjer udtrykket “retningsgivende” i betragtning 4. Men rammedirektivets
   bestemmelser for beskyttelse af grundvand er ikke retningsgivende. De er faktisk ret
   omfattende og detaljerede (definitioner, beskyttelsesniveauer, karakterisering, beskyttede
   områder, beskyttelse af drikkevandskilder, overvågning, måleprogram). Ændringen bør derfor
   erstatte “retningsgivende” med “almene”.
   Den henvisning til landbrug og skovbrug, som ændring 8 indfører i en ny betragtning, kan i
   princippet accepteres. Henvisningen til den fælles landbrugspolitik og udvikling af
   landområder er forståelig, da landbrugere kan blive nødt til at ændre deres dyrkningsmetoder,
   have bredere bræmmer, gendanne oversvømmelsesområder osv. I den engelske tekst
   foretrækkes “elaboration” frem for “development” (dette medfører ingen ændring i den
   danske tekst). Den vil herefter lyde:
   (5a) Beskyttelsen af grundvand kan i nogle områder kræve ændret praksis i landbrug og
   skovbrug, hvilket kan medføre indkomsttab. Dette problem bør der tages hensyn til ved
   udarbejdelsen af planer for landdistrikters udvikling under den reformerede fælles
   landbrugspolitik.
   Ændring 12 indfører en ny betragtning, som henviser til videnskabelig viden om
   problematiske stoffer som f.eks. endokrint virksomme substanser. Dette er en konstruktiv
   bemærkning, som principielt kan accepteres. Et forslag til en omformulering lyder:
   (7a) Endvidere må det afklares, hvilke tilførsler af forurenende stoffer der skal forhindres
   og begrænses. I den forbindelse skal der tages særligt hensyn til videnskabelig viden om
   farlige stoffer som f.eks. endokrint virksomme substanser.
   Ændring 15 indføjer kriterier vedrørende vurdering af grundvandsreserver i artikel 1 og en
   henvisning til rammedirektivets artikel 4, som delvis kan accepteres. Navnlig litra a)
   vedrørende kvantiteten af grundvand kan ikke accepteres af de grunde, der er nævnt ovenfor
DA                                                5                                              DA
 ---pagebreak---    (ændring 7 og 80). Den sidste sætning i ændring 15 kan accepteres med små ændringer. Litra
   b) er dog overflødigt sammen med denne sidste sætning og bør slettes. Teksten vil herefter
   lyde:
   I overensstemmelse med artikel 17, stk. 1 og 2, i direktiv 2000/60/EF fastsætter dette
   direktiv specifikke foranstaltninger til forebyggelse af og kontrol med kemisk forurening af
   grundvand. Disse foranstaltninger omfatter navnlig:
   a)       kriterier for vurdering af god kemisk grundvandstilstand og
   b)       kriterier for bestemmelse af en væsentlig og vedvarende opadgående tendens og for
        fastlæggelse af udgangspunkter for at vende tendensen.
   Dette direktiv søger at supplere kravene i artikel 4, stk. 1, litra b, punkt i) i direktiv
   2000/60/EF om forebyggelse eller begrænsning af udledning af forurenende stoffer til
   grundvand og af en forringelse af tilstanden af alle grundvandsforekomster.
   Ændring 17 kan accepteres i princippet. Udtrykket “tærskelværdi” blev indført for at kunne
   skelne mellem miljøkvalitetskrav for grundvand, som fastsættes på EU-niveau, og
   miljøkvalitetskrav for grundvand, som fastsættes på medlemsstatsniveau. Hvis der klart kan
   skelnes mellem disse to typer miljøkvalitetskrav, vil Kommissionen ikke insistere på at
   bibeholde dette udtryk. Nedenstående definition kunne afklare grundvandskvalitetskravs
   omfang og rolle:
   1. ‘Kvalitetskrav for grundvand’ er miljøkvalitetskrav for grundvand fastsat på
   fællesskabsniveau eller fastsat af medlemsstaterne i overensstemmelse med artikel 3 og
   udtrykt som koncentrationsværdier for et bestemt forurenende stof, en gruppe af
   forurenende stoffer eller en indikator for forurening af grundvandet, som ikke bør
   overskrides af hensyn til menneskers helbred og miljøet.
   Ændring 19 kan accepteres i princippet. Den er dog ikke forenelig med ændring 20.
   Nedenstående definition, som inddrager relevante elementer fra begge ændringer,
   foretrækkes:
   3. ‘tilførsel af forurenende stoffer til grundvand’ er direkte eller indirekte udledning af
   forurenende stoffer til grundvand som et resultat af menneskelig handlen.
   Ændring 24 kan accepteres i princippet. Ændringen skal eventuelt ændres til at angive
   referenceåret 2007 i stedet for “referenceårene 2007 og 2008”.
   Ændringen af den indledende del af artikel 3, som foreslås i ændring 26, kan i princippet
   accepteres. Teksten bør dog omformuleres, så den afspejler det forhold, at karakteriseringen
   jf. artikel 5 i direktiv 2000/06/EF, allerede er gennemført. Henvisningen til afsnit 2.4.5 og 2.5
   giver en udtrykkelig sammenkædning med artikel 8 i direktiv 2000/60/EF, som derfor ikke
   bør gentages her. Følgende alternative tekst foreslås:
   1. I forbindelse med vurderingen af den kemiske status for en grundvandsforekomst eller
   en gruppe af grundvandsforekomster jf. afsnit 2.4.5 og 2.5 i bilag V til direktiv 2000/60/EF
   anvender medlemsstaterne følgende kriterier:
   Ændring 28, som tydeliggør ordningen for overensstemmelse i det nye stykke 1b i artikel 3,
   kan i princippet accepteres. Formuleringen af den foreslåede ændring er dog problematisk i
DA                                                  6                                                DA
 ---pagebreak---    forbindelse med visse tekniske detaljer, hvor den er i modstrid med rammedirektivets krav.
   Herudover gentager formuleringen med andre ord indholdet i ændring 29. For at forbedre
   logikken foreslås det, at artikel 3 kun anfører kriterier for vurdering af grundvands kemiske
   tilstand og afklarer forbindelserne mellem grundvands kemiske tilstand og miljøkvalitetskrav
   (herunder dem, der er fastsat af medlemsstaterne), medens aspekter vedrørende
   overensstemmelse indgår i artikel 4. Den tekst, der foreslås i ændring 28, vil så indgå i en
   revideret artikel 4 (som fokuserer på overensstemmelse) og det tilhørende bilag.
   Ændring 30, er kædet sammen med den ændring af definitionen, der foreslås i ændring 17,
   som i princippet kan accepteres, idet definitionen gør det klart, standarder kan fastsættes på
   fællesskabsniveau, nationalt niveau eller af organer med ansvar for floder eller grundvand.
   Det samme gælder ændring 31 (artikel 4, stk. 1), 34 (artikel 4, stk. 2), 69, 70 og 71 (bilag I,
   del B), som i princippet kan accepteres. Dette hænger også sammen med ændring 32, som
   tydeliggør forbindelserne mellem kvalitetskrav og niveauer for stoffer, som naturligt
   forekommer i vand, og ændring 33, som vedrører kravet om at koordinere fastsættelsen af
   kvalitetskrav i internationale vandområdedistrikter. Som foreslået i det foregående ville
   artikel 3 omhandle kriterier for vurdering af grundvands kemiske tilstand og dække de
   foreslåede ændringer 31, 32, 33, 34 og 36, medens artikel 4 udelukkende ville fokusere på en
   procedure for vurdering af grundvands kemiske tilstand. Det ville også give mulighed for at
   forenkle titlen, som anses for at være for lang i ændring 30.
   Indsættelsen af et nyt stykke om målemetoder (ændring 41) kan i princippet accepteres,
   eftersom det gør målemetoderne mere konsekvente, men teksten bør revideres, da den er for
   lang og skaber ubalance i teksten. Følgende alternative tekst foreslås:
   Artikel 5a – Målemetoder
   1. Medlemsstaterne udpeger målemetoder for de stoffer eller grupper af stoffer (herunder
        relevante CEN-standarder eller nationale standarder), som der er fastsat
        fællesskabsmæssige eller nationale grundvandskrav for jf. artikel 3, og indberetter dem
        til Kommissionen sammen med indberetningen om overvågningsprogrammet i henhold
        til artikel 8 i direktiv 2000/60/EF.
   2. Kommissionen skal i overensstemmelse med artikel 8, stk. 3, og artikel 21 i direktiv
        2000/60/EF fastsætte metode- og kvalitetskontrolkriterier for hver af de målemetoder,
        der indberettes jf. stk. 1, med henblik på at muliggøre sammenligning af resultater af
        grundvandsovervågning og skal verificere, at overvågningsdata opfylder disse kriterier
        efter indberetning jf. artikel 13 i direktiv 2000/60/EF.
   Ideen i ændring 46 om efter artikel 6 at medtage overvågningskrav i forbindelse med
   foranstaltninger vedrørende udledninger kan i princippet accepteres, da disse krav ikke er
   indeholdt i rammedirektivet. Det vil dog være bedre blot at anføre: Foranstaltninger i medfør
   af stk. 2 overvåges i overensstemmelse med bestemmelserne i artikel 11, stk. 5, i direktiv
   2000/60/EF.
   Ændring 47, som henviser til den bedste miljømæssige praksis og den bedste tilgængelige
   teknologi kan også accepteres i princippet, men den nøjagtige formulering må revideres, da
   henvisningen ellers begrænser aktiviteterne til de aktiviteter, der er defineret i IPPC-
   direktivet. Et alternativt tekstforslag kunne være: Foranstaltninger, som kræves jf. denne
   artikel skal tage hensyn til anerkendt bedste praksis, herunder bl.a. bedste miljømæssige
   praksis og bedste tilgængelige teknikker, jf. relevant fællesskabslovgivning.
DA                                                    7                                            DA
 ---pagebreak---    Ændring 48 kan også accepteres i princippet, men kræver en omskrivning. Et alternativ kunne
   være: Hvor tilførsel af forurenende stoffer er tilladt jf. de betingelser, der er anført i litra b),
   skal der, hvor det er teknisk muligt, tages hensyn til de spredte forureningskilder, der
   påvirker grundvandets kemiske tilstand.
   Indførelsen af en vis fleksibilitet i ordningen for overensstemmelse, som foreslås med
   ændring 58, kan i princippet også accepteres. Denne tekst gentager dog bestemmelser, som
   allerede med en anden formulering er dækket af ændring 29. Det eneste element, som mangler
   i forhold hertil, er sætningen “De pågældende undersøgelser foretages i det øverste
   vandlag”, som er et nyttigt forslag, men bør medtages i en artikel eller et bilag, som vedrører
   overensstemmelse.
   For så vidt angår bilag II, kan en fælles procedure for opstilling af grundvandskvalitetskrav,
   som foreslås i ændring 65, accepteres i princippet, selv om den foreslåede metodologi kræver
   yderligere udvikling, hvilket også var hensigten i Kommissionens oprindelige forslag.
   Teksten gentager desuden bestemmelser, som foreslås i ændring 29. Det foreslås derfor at
   omformulere denne del (så den bliver del A i bilag II) med titlen “Retningslinjer for
   medlemsstaternes opstilling af grundvandskvalitetskrav jf. artikel 3”, at medtage den tekst,
   der foreslås i ændring 71, som bør formuleres i tråd med ændring 22
   (“baggrundskoncentration”), og at ændre udtrykket “bedste faglige skøn” til en sætning, som
   ikke har helt så mange fortolkningsmuligheder.
   Med hensyn til del A i bilag III foreslås i ændring 89 en omstrukturering af den oprindelige
   tabel for stoffer, som forekommer naturligt eller som følge af forurening. Denne ændring kan
   accepteres i princippet. For at bibeholde den rækkefølge, der er foreslået for artikel 3 og 4,
   foreslås det dog at flytte denne tabel til del B i bilag II (og dermed følge ovenstående
   retningslinjer) og at dække alle aspekter i forbindelse med overensstemmelse i et revideret
   bilag III. Desuden kunne søjlen “bemærkninger” nemt integreres i titlen på del A.1 som
   følger (inklusive fodnoten):
       DEL A.1: MINIMUMSLISTE OVER STOFFER ELLER IONER, SOM FOREKOMMER NATURLIGT
               ELLER SOM FØLGE AF MENNESKELIGE AKTIVITETER, OG SOM MEDLEMSSTATERNE
                 SKAL OPSTILLE GRUNDVANDSKVALITETSKRAV FOR I OVERENSSTEMMELSE MED
                                                                     1
                                                         ARTIKEL 3
                             Stof eller ion
                             Ammonium
                             Arsen
                             Cadmium
                             Bly
   1
           Medlemsstaterne skal supplere denne liste for alle forurenende stoffer, der efter den i artikel 5 i direktiv
           2000/60/EF omhandlede analyse anses for at karakterisere grundvandsforekomster som truede.
DA                                                       8                                                              DA
 ---pagebreak---                             Kviksølv
                            Trichlorethylen
                            Tetrachlorethylen
      Hvad angår del B af bilag III, kan ændring 66 accepteres i princippet, da den er på linje
      med andre beslægtede ændringer vedrørende medlemsstaternes opstilling af
      grundvandskvalitetskrav. I tråd med ovenstående bemærkninger foreslås det dog, at de
      oplysninger, som oprindeligt skulle indberettes af medlemsstaterne i dette bilag, nu flyttes
      til bilag II, del C for at forbedre rækkefølgen, således at “kriterier for opstilling af
      grundvandskvalitetskrav” (nu i artikel 3 og bilag II) følges af “vurdering af grundvands
      kemiske tilstand” (nu i artikel 4 og bilag III).
      Ændring 67 kan også accepteres i princippet. Af hensyn til en konsekvent fremgangsmåde,
      bør den tilføjede tekst suppleres med “eller af organer med ansvar for floder eller
      grundvand” og flyttes til bilag II, del C, som foreslået i det foregående.
      Ændring 76, 77, 78, 83, 84 og 85 vedrørende perioderne for tendensvurdering og vending
      af tendenser kan i princippet accepteres. De perioder, som blev foreslået i det oprindelige
      bilag, var dog baseret på resultaterne af drøftelser med grundvandssagkyndige fra
      medlemsstaterne, som førte til en teknisk rapport udarbejdet inden for rammerne af den
      fælles gennemførelsesstrategi for rammedirektivet for vand. En vilkårlig ændring af disse
      perioder kan være teknisk problematisk. Det foreslås derfor at forenkle dette bilag ved at
      opstille bindende regler, men ikke sætte tal på, for at tage hensyn til forslaget i ændring 79
      om starttidspunkter for vurdering af tendenser i grundvandskvalitet.
   3.3.      Ændringsforslag, som Kommissionen ikke har accepteret
   Den nye betragtning, der indføres med ændring 3, kan ikke accepteres, da det ikke er alle
   grundvandsforekomster, som anvendes til produktion af drikkevand, og det er ikke realistisk
   at kræve, at alle grundvandsforekomster skal opfylde drikkevandskvalitetskrav.
   Ændring 95 vedrører forskning og anvendelse af forskningsresultater. Ny forskning bør drives
   frem ved hjælp af sjette og syvende forskningsrammeprogram og ikke ved hjælp af direktivet
   om grundvand. Denne ændring kan derfor ikke accepteres. Af samme årsag kan ændring 100,
   som indfører en bestemmelse i artikel 6 (nyt litra c)) om forskning og formidling, heller ikke
   accepteres.
   Ændring 4 indsætter en ny betragtning, som ikke kan accepteres, da rammedirektivet for vand
   opererer med forskellige beskyttelsesniveauer for grundvand og overfladevand. Eftersom
   grundvands kemiske tilstand defineres i forhold til virkningen på tilknyttet overfladevand, er
   denne ændring ikke forenelig med rammedirektivet.
   Ændring 7 indfører en ny betragtning vedrørende grundvands kvantitative tilstand. Det kan
   ikke accepteres, da bestemmelserne vedrørende kvantitative vurderinger allerede findes i
   rammedirektivet, som indeholder en forpligtelse til at sikre en balance mellem indvinding fra
   og fornyelse af grundvandsforekomster samt dertil hørende krav til overvågning og vurdering.
DA                                                  9                                                DA
 ---pagebreak---    Denne ændring er derfor overflødig. Den samme begrundelse gælder for ændring 80, som
   vedrører en ny bestemmelse i bilag IV.
   Ændringen af betragtning 6, som foreslås i ændring 10 vedrørende konstatering af væsentlige
   negative tendenser, kan ikke accepteres. Denne ændring vedrører grundvands kvantitative
   tilstand, som allerede er tilstrækkeligt dækket af rammedirektivet og derfor er overflødig.
   Ændring 11 indsætter en ny sætning i slutningen af betragtning 7, som anfører, at relevante
   bestemmelser i direktiv 80/68/EØF bør indarbejdes i nærværende direktiv, hvilket ikke kan
   accepteres. Den tekst, som blev foreslået af Kommissionen er faktisk helt i overensstemmelse
   med direktiv 80/68/EØF, men målene nås på en anden måde. Indarbejdelse af bestemmelser
   fra 1980’ernes direktiv i en tekst fra 2004 er ikke den bedste måde at udarbejde lovgivning på
   og heller ikke hensigtsmæssigt.
   Indsættelsen af et nyt stk. 2a i artikel 1, som foreslås i ændring 16, kopierer rammedirektivets
   bestemmelser og er derfor overflødig. Karakteriseringen af grundvandsforekomster skal
   udføres af medlemsstaterne jf. rammedirektivets artikel 5.
   Kommissionen kan ikke acceptere ændringsforslag 18, 21 og 23. Indføjelsen af udtrykket
   “miljømæssigt” signifikant (ændring 18) ville give medlemsstaterne mulighed for at fortolke,
   hvad der er signifikant, på mange forskellige måder. Herudover er definitionen af forringelse
   (ændring 21) allerede med i rammedirektivet (artikel 4). Endelig indfører ændring 23 en
   definition på historiske giftlossepladser. Kommissionen erkender, at sådanne lossepladser er
   problematiske, men overvejelser desangående i nærværende forslag er ikke omfattet af det
   mandat, der fremgår af rammedirektivets artikel 17. Det er også grunden til, at Kommissionen
   ikke kan acceptere ændring 93, som indfører en bestemmelse om sanering af historiske
   lossepladser (artikel 3, nyt litra c) og d)) og ændring 49, som henviser til direkte og indirekte
   udledninger fra historiske lossepladser (artikel 6, nyt stk. 2 d)).
   Det nye stk. 1a, som indføres med ændring 27 er ikke i overensstemmelse med definitionen af
   god kemisk tilstand for grundvand, som er beskrevet i tabel 2.3.2 i rammedirektivets bilag V.
   Grundvands kemiske tilstand relaterer til dets påvirkning af tilknyttet overfladevand. Der er
   derfor inkonsekvent at have miljøkvalitetskrav for grundvand, som bygger på human- og
   økotoksikologiske kriterier for forurenende stoffer.
   Foranstaltningsprogrammernes gennemførelse er overladt til medlemsstaterne, og det er ikke
   passende at angive en præference for, hvilken art foranstaltninger der bør iværksættes, sådan
   som det gøres i ændring 40. Denne ændring kan således ikke accepteres.
   Ændringsforslag 88 kan ikke accepteres. Navnlig litra c) er overflødigt sammenholdt med
   bestemmelserne i rammedirektivets artikel 11, stk. 3, litra f) og er allerede omfattet af
   ændring 13.
    Ændring 50 gentager kravet i punkt 7.6 i bilag VII.A i rammedirektivet. Det er også tilfældet
   med ændring 51, som gentager, hvad der allerede er anført i den eksisterende artikel.
   “Forureneren betaler-princippet” er allerede dækket af rammedirektivets artikel 9, hvilket gør
   ændring 52 overflødig. Endelig er det, selv om det erkendes, at der bør udstedes anbefalinger
   vedrørende beskyttede områder, ikke rimeligt at inddrage alle mulige scenarier i nærværende
   direktiv, som det foreslås med ændring 54 vedrørende kurbade og helsebringende kilder.
   Denne ændring kan således ikke accepteres.
DA                                                  10                                               DA
 ---pagebreak---    Det nye stykke, som indføres med ændring 56, kan ikke accepteres, da indsamlingen af data i
   forbindelse med dette direktiv allerede er reguleret af rammedirektivet.
   Ændring 62 kan ikke accepteres,              da   bestemmelserne     i   direktiv 91/414/EØF
   (pesticiddirektivet) fortsat gælder.
   3.4.      Ændret forslag
   Under henvisning til EF-traktatens artikel 250, stk. 2, ændrer Kommissionen sit forslag som
   anført i det foregående.
DA                                                11                                            DA